স্টাফ রিপোর্টার ॥ বাহুবল সড়কে গণডাকাতির ঘটনা ঘটেছে। ডাকাতরা সড়কে গাছ ফেলে গাড়ি আটকিয়ে গণডাকাতি করে ৫লক্ষাধিক টাকার মালামাল লুট করেছে। এ সময় ডাকাতদের আক্রমনে দারাগাও চা বাগানের ডিজিএমসহ কয়েকজন আহত হয়েছে। গত শনিবার দিবাগত গভীর রাতে মিরপুর-শ্রীমঙ্গল সড়কের বাহুবল উপজেলার মুছাই ও কামাইছড়া পুলিশ ফাঁড়ির মাঝামাঝি স্থানে ডাকাতির ঘটনাটি ঘটে। সংশ্লিষ্ট সূত্রে জানা গেছে, রাত প্রায় ৩টার দিকে ওই স্থানে ডাকাতরা সড়কে গাছ ফেলে ব্যারিকেড সৃষ্টি করলে শ্যামলী ও হানিফ পরিবহনসহ উভয় দিক থেকে আসা প্রায় ১২টি গাড়ি আটকা পড়ে। এ সময় ৩০/৩৫ জনের সশস্ত্র ডাকাতদল গাড়িগুলোতে লুণ্ঠন চালায়। ডাকাতরা যাত্রীদের মোবাইল, নগদ অর্থসহ কমপক্ষে ৫ লাখ টাকার মালামাল লুট করে। এ সময় ডাকাতদের ছুরিকাঘাতে গুরুতর আহত হয়েছেন বাহুবলের দারাগাও ...